ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
24 ก.ย. 2558

สรุปภาวะตลาดภาคเช้า : SET ย้อนกลับลงต่อ – SET ย้อนกลับลงมาเสมอตัวเท่ากับช่วงเช้าวาน ลดทอนสัญญาณฟื้นตัวในช่วงบ่ายวานจนหมดสิ้น ปัจจัยกดดันหลักมาจากการปรับลงของหุ้นที่มีน้ำหนักต่อตลาด ได้แก่ SCC, TRUE, PTT, ADVANC และ INTUCH ซึ่งติด 1 ใน 10 Most active ทั้งสิ้น นอกจากนี้ Sentiment ตลาดภูมิภาคก็ดูไม่ค่อยดีนัก กดดัน SET ปิดภาคเช้าที่ระดับ 1367.70 จุด, -7.47 จุด ด้วยมูลค่าซื้อขายเพิ่มขึ้นมาที่ระดับ 2.0 หมื่นลบ. กลุ่มหลัก ICT และพลังงานกดดันตลาด ปิดลบกลุ่มละ -1.2% ส่วนแบงก์ปิดลบเล็กน้อย -0.3% ด้านตลาดภูมิภาคอยู่ในแดนลบ
กลยุทธ์ที่แนะนำ : ช่วงบ่าย: มีแนวโน้มอ่อนตัวลงต่อ และการดีดขึ้นสลับยังมีแนวต้านระยะสั้นจำกัดอยู่ที่บริเวณ 1375-1380 จุด โดยช่วงบ่ายจะเป็นสัญญาณลบมากขึ้นเมื่อหลุดระดับ 1364 จุด โดยมีแนวรับถัดไปที่ 1354 จุด ซึ่งปัจจัยกดดันให้ระวังการกลับมาปรับตัวลงต่อของตลาดยุโรปเมื่อเปิดทำการ กลยุทธ์ เน้นขายลดพอร์ตต่อ ส่วนการเก็งกำไรเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ ANAN (รับ 3.38 ต้าน 3.60 Cut 3.28) และ NCH (รับ 1.81 ต้าน 1.94 Cut 1.76)